Diari Oficial de la Generalitat Valenciana


Sumari del DOGV 743, del 15-01-1988 (1988/810376)

DECRET 2/1988, d'11 de gener, del Consell de la Generalitat Valenciana, pel qual es concedeixen ajudes als agricultors afectats per les inundacions de 1987.
------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/01/11/2/dof/vci/html**

### Dades del document

Número de DOGV
:   743

Data del DOGV
:   15-01-1988

Secció del DOGV
:   DISPOSICIONS GENERALS

Número del document
:   1988/810376


Data del document
:   11-01-1988

Organisme emissor
:   Conselleria d'Economia i Hisenda

Tipus de document
:   Decret

Decret 2/1988, d'11 de gener, del Consell de la Generalitat Valenciana, pel qual es concedeixen ajudes als agricultors afectats per les inundacions de 1987.  
D'acord amb el que estableix l'article novè del Reial Decret-Llei 4/1987, de 13 de novembre, i per mitjà de l?Ordre de 30 de novembre de 1987, del Ministerio de Economía y Hacienda, foren regulades les condicions del crèdit oficial per als damnificats per les inundacions de 1987.a la Comunitat Valenciana.  
La magnitud dels danys, la reincidència d'aquesta catàstrofe a zones que patiren la riuada de 1982 i la pèrdua de collites consegüent ha suposat que les famílies que basen les rendes en els ingressos obtinguts d'explotacions agràries, vegen considerablement minvades les possibilitats d'endeutament.  
El conjunt de mesures que s'arbitren, en estreta col·laboració amb les que l?Estat i la CEE adopten, han d'anar dirigides, d'acord amb la Llei de la Generalitat Valenciana 9/1987, de 30 de desembre, de Crèdit Extraordinari, en el Pressupost de 1987, a contribuir al restabliment de les condicions de vida i treball.  
En atenció d'aquests motius, i a proposta de les Conselleries d'Economia i Hisenda i d?agricultura i Pesca, i després de la deliberació del Consell de la Generalitat Valenciana en reunió del dia 11 de gener de 1988,  
DECRETE:  
Article primer  
El Consell de la Generalitat Valenciana, mitjançant la Conselleria d?agricultura i Pesca, atorgarà subvencions al tipus d?interès dels préstecs subscrits pel Banc de Crèdit Agrícola i els agricultors que es troben donats d'alta en la Seguretat Social Agrària, les explotacions dels quals, compreses dins els termes municipals determinats per l?Ordre del Ministeri de l'Interior de 19 de novembre de 1987, haguessen estat afectades per les inundacions de 1987.  
Article segon  
Els préstecs esmentats a l'article anterior, concedits pel Banc de Crèdit Agrícola en les condicions establertes per l'Ordre del Ministeri d'Economia i Hisenda de 30 de novembre de 1987, els titulars dels quals estiguen donats d'alta en la Seguretat Social Agrària i destinats a pal·liar exclusivament els danys en produccions, tindran una bonificació en el tipus d?interès equivalent a tres punts, amb el límit d?1.500.000 pessetes en l'import del préstec.  
Article tercer  
Les sol·licituds per a obtenir aquestes ajudes, acompanyades del document justificatiu de la inclusió al Règim de la Seguretat Social Agrària, seran presentades a la Conselleria d'Agricultura i Pesca fins al 15 de març de 1988. S?utilitzaran els impresos normalitzats editats per aquesta Conselleria, que seran facilitats pels Serveis Territorials i les Agències d'Extensió Agrària.  
Article quart  
Les Conselleries d'Economia i Hisenda i d?agricultura i Pesca queden facultades per a la signatura d'un Conveni de Col·laboració amb el Banc de Crèdit Agrícola en el qual s?especificarà la concertació de les ajudes que esmenta aquest Decret.  
DISPOSICIO FINAL  
Les Conselleries d'Economia i Hisenda i d?agricultura i Pesca queden facultades per al desplegament d'aquest Decret, que entrarà en vigor el mateix dia de la publicació al Diari Oficial de la Generalitat Valenciana.  
València, 11 de gener de 1988.  
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONIO BIRLANGA CASANOVA  
El Conseller d?agricultura i Pesca,  
LLUIS FONT DE MORA I MONTESINOS


Còpia Permalink ELI